<classify> PATRICIA KIMELEMETA-DAR ES SALAAM UPANDE wa mashtaka katika kesi ya uhujumu uchumiinayomkabili Robert Mwaipyana na wenzake saba, umedai vipande 154 vya meno yatembo kati ya 161 ni mali ya mshtakiwa huyo na alijaribu kuwarubuni polisi iliwasimkamate. Washtakiwa wengine katika kesi hiyo ni Ramadhani Mnekea,Mohamed Mboweto, Exavery Sylvester, Frank Sadick, Issah Pilla, RamadhaniMatimbwa na Cliford Maivaja. Wakili wa Serikali, Candid Nasua aliieleza Mahakama yaHakimu Mkazi Kisutu mbele ya Hakimu Mkazi Mkuu Huruma Shaidi wakati washtakiwahao walipokuja kwa ajili ya kusomewa maelezo ya awali. Wakili Nasua alieleza kuwa washtakiwa wote wanakabiliwa namashtaka ya kujihusisha na biashara haramu ya nyara za Serikali bila ya kibalikutoka kwa Mkurugenzi wa Wanyamapori. Alieleza kuwa Desemba 21, 2015 eneo la Temeke Sudani,mshtakiwa Mnekea alikamatwa na polisi akiwa na vipande 156 vya meno ya tembo. Alieleza kuwa alipohojiwa na polisi alimtaja Mwaipyana kuwandiye mmiliki wa vipande hivyo na kwamba hakuwa na kibali cha kumliki nyarahizo za Serikali. Wakili Candid alieleza kuwa Mwaipyana naye alikamatwatarehe hiyohiyo baada ya jitihada zake za kurubuni polisi ili wasimkamatekushindikana. Alieleza kuwa Desemba 23, 2015 eneo la Temeke, Miburani vilikamatwavipande vingine vitano nyumbani kwa Mnekea baada ya kupatikana kwa taarifakutoka kwa Mwaipyana. Wakati wa mahojiano na polisi, washtakiwa hao walikirikutenda makosa hayo na kuwataja wenzao ambao ni Mboweto, Sylvester, Sadick,Pilla, Matimbwa na Maivaji. Wakili Candid alieleza kuwa washtakiwa hao walipokamatwa nakuhojiwa, kila mmoja alieleza nafasi yake katika tukio hilo na baadaye walifikishwa mahakamani kusomewamashtaka yanayowakabili. Baada ya kusomewa maelezo hayo, washtakiwa wote waliyakanaisipokuwa majina yao. Upande wa mashtaka umesema wataleta mashahidi 10 navielelezo 10 wakati wa usikilizwaji kesi hiyo na kuahirishwa hadi Mei 27, mwakahuu.  <topic>: kitaifa 